b'\n_START_ARTICLE_\nCapital social (sociologia)\n_START_PARAGRAPH_\nEn sociologia, el capital social \xc3\xa9s, per analogia amb el capital econ\xc3\xb2mic, la variable que mesura la col\xc2\xb7laboraci\xc3\xb3 social entre els diferents grups d\'un col\xc2\xb7lectiu hum\xc3\xa0, i l\'\xc3\xbas individual de les oportunitats sorgides a partir d\'aix\xc3\xb2, basant-se en tres fonts principals: la confian\xc3\xa7a m\xc3\xbatua, les normes efectives i les xarxes socials. La naturalesa del terme fa que sigui dif\xc3\xadcil d\'entendre. Primerament va ser usat a principis del segle XX en pedagogia. No va ser repr\xc3\xa8s fins a la d\xc3\xa8cada dels \'60 quan es va comen\xc3\xa7ar a usar per a teories de desenvolupament econ\xc3\xb2mic. Normalment en els models econ\xc3\xb2mics tradicionals i neo-liberals aquest concepte \xc3\xa9s totalment ignorat, per\xc3\xb2 en els anys \'80 va tornar a prendre import\xc3\xa0ncia. Fou usat per molts autors en sociologia i models d\'economia alternatius. Es podria resumir com "No solament \xc3\xa9s important el que saps, si no a qui coneixes" (de l\'angl\xc3\xa8s what you know, who you know). Fukuyama, ho defineix com la norma que fa que existeixi cooperaci\xc3\xb3 entre dues parts. Es relaciona amb el concepte xin\xc3\xa8s del guanxi._NEWLINE_Polit\xc3\xb2legs i soci\xc3\xb2legs que han usat aquest concepte s\xc3\xb3n Pierre Bourdieu, Robert Putnam (1993) i James Samuel Coleman (1988). En les ci\xc3\xa8ncies socials, "capital social" es refereix al valor col\xc2\xb7lectiu de les xarxes socials i \xc3\xa9s considerat per a la formulaci\xc3\xb3 de pol\xc3\xadtiques en moltes organitzacions._NEWLINE_Tamb\xc3\xa9 ha estat recentment reconegut per institucions tals com el Banc Mundial, encara que amb algunes reserves al concepte. No obstant aix\xc3\xb2, el capital social no t\xc3\xa9 per qu\xc3\xa8 necess\xc3\xa0riament produir coses bones, de vegades el capital social pot tenir connotacions negatives, com en el cas de m\xc3\xa0fies diverses. Per exemple els contactes creats entre diverses persones poden idear coses dolentes per a la societat com crim.'